Tweġiba ta' Bildad U Bildad minn Suħa wieġeb: "X'kobor ta' setgħa għandu u x'biża' jnissel Alla li jżomm l-ordni fl-ogħla smewwiet tiegħu! Min jista' jgħoddhom l-eżerċti tiegħu ? U 'l min ma tilħaqx l-għassa tiegħu? Kif jista' l-bniedem joħroġ ġust quddiem Alla? Kif jista' jkun safi l-imwieled minn mara? Anqas il-qamar ma jiddi għalih, u f'għajnejh il-kwiekeb mhumiex safja; wisq inqas il-bniedem li hu ħanex, bin il-bniedem, li mhux għajr dudu.